Bilingwiżmu li qed jintilef Timesofmalta.com 15 tà Diċembru 2013 Ftit tal-ġimgħat ilu il-ministru tal-edukazzjoni sqarr li jinsab imħasseb bil-livell dejjem jitbaxxa tal-ilsien Ingliż f' pajjiżna. Naqbel miegħu mija fil-mija li din hija sitwazzjoni inkwetanti; jekk nitilfu l-bilingwiżmu minn pajjiżna nispiċċaw iżolati mill-kumplament tad-dinja. Tabilħaqq li l-ilsien tagħna huwa l-Malti, imma bil-Malti biss kemm nistgħu nimxu 'l quddiem? L-importanza tal-Inġliż illum Nitkellmu fuq xiex nitkellmu, llum ma nistgħux ninsew il-globalizazzjoni. Ninsabu f' soċjetà ikkontrollata mill-mezzi tal-massa. Fuq nett tal-lista ta' dawn il-mezzi nsibu l-internet. 68% tas-siti kollha li hemm fuq il-World Wide Web huma bl-Ingliż, jiġifieri iktar minn żewġ terżi ta' dak kollu li hemm fil-web huwa bl-Ingliż. Minn dawk kollha li jużaw l-internet 33% biss jitkellmu bl-Ingliż. ( Dan juri kemm huma vantaġġjati dawk li jafu dan l-ilsien. Liema Ingliż Minkejja li madwar 350 miljun persuna għandhoml-Ingliż bħala l-ilsien uffiċjali ta' pajjiżhom, u madwar 200 miljun oħra għadhom dan l-isien bħala t-tieni lingwa tagħhom, fosthom aħna l-Maltin, mhux kullimkien huwa mitkellem l-istess. (Curtis, Andy, Kont għadni djaku u kont qiegħed nagħmel servizz ma' Patri Timothy Radcliffe, Majjistru Ġenerali tad-Dumnikani u kittieb magħruf mad-dinja kollha. Qabel il-quddiesa daħal ikellmu bniedem imma ma setgħax jifhmu. Radcliffe qallu li l-ingliż tiegħu qisu tal-Maltin. Ma kienx jaf li jien Malti għax żgur ma kienx jgħid hekk quddiemi. Indunajt kemm l-Ingliż tagħna l-Maltin jiġi nnutat mill-ewwel u forsi hemm min jitfa' xi battuta għall-mod kif nużaw l-ilsien tagħhom. Li persuna Maltija titkellem bl-Ingliż minn filgħodu sa filgħaxija mhix ħaġa sewwa lanqas. Persuna bħal din malajr tiġi ittimbrata bħala 'tal-pepè'. Insibu min jipprova jimpressjona u jfajjar xi sentenza bl-Ingliż u jaħasra kultant ma tkun bl-Ingliż xejn imma tkun Malti bi kliem Ingliż. Din kultant nagħmluha anke bħala ċajta. Ħabib tiegħi m'ilux kiteb fuq facebook: . Ovvjament biex jiċċajta kiteb hekk, ried jgħid li kienet se taqbiżlu – kif ngħidu llum. Jien weġibtu li ! Lili wkoll kultant jitlagħli San Filep. Iċċajtajna bejnietna mhux għax aħna tal-pepè. Sfortunatament ġieli smajna min jagħffeġ bl-Inġliż bħal " " – Ara l-karozzi meta taqsam it-triq. U povru Shakespear jitqalleb f' qabru! Il-ministru Għandu raġun il-ministru tal-edukazzjoni jgħid li din hija sitwazzjoni inkwetanti. It-tort ta' dan il-fenomenu għandu mnejn hija l-media lokali li llum toffri biss prodotti lokali. Forsi hawn min jgħid li il-media Taljana toffri biss prodott Taljan, aħna tal-inqas kultant naraw film bl-Ingliż. Veru, imma t-Taljan huwa mitkellem minn 60 miljun ruħ, il-Malti minn ħafna inqas, allura tajjeb li f'pajjiżna jkun hawn il-bilingwiżmu. Tajjeb li ma nitilfux aktar ħin, tajjeb li din il-kwistjoni tiġi trattata mill-aktar fiss. Tajjeb li ma noqgħdux nintiflu u naħlu ż-żmien naraw ta' min hu t-tort. Tajjeb li naġixxu. Għadna fil-waqt, lill-uliedna fl-iskejjel għadna nistgħu ngħollulhom il-livell tal-Ingliż tagħhom. Ejjew nibdew kampanja, mhux li nwarrbu l-Malti imma li jkollna ilsien ieħor, ilsien importanti ħafna, li nkunu nistgħu nużaw. Dan l-artiklu deher f' In-Nazzjon 11 ta' Jannar 2014
L-ilsien Inġliż fuq fomm il-Malti